Valencia (itsehallintoalue)

Valencia, virallisesti Valencian yhteisö (kat. Comunitat Valenciana, esp. Comunidad Valenciana) on itsehallintoalue Espanjassa. Se sijaitsee Välimeren Valencianlahden rannalla, ja sen rajanaapureita ovat Aragonia pohjoisessa, Katalonia koillisessa, Murcia lounaassa ja Kastilia-La Mancha lännessä. Valencia koostuu Castellónin (Castelló), Valencian (València) ja Alicanten (Alacant) maakunnista. Tärkeitä kaupunkeja ovat Alicante (Alacant), Castellón de la Plana (Castelló de la Plana), Elche (Elx), Torrevieja (Torrevella), Orihuela (Oriola), Benidorm, Elda, Jijona (Xixona), Villarreal (Vila-real), Villena, Buñol (Bunyol) ja pääkaupunki Valencia (València). Alueen läpi virtaa kolme suurta jokea: Turia (Túria), Júcar (Xúquer) ja Segura. Viralliset kielet ovat espanja ja katalaani, josta paikallisesti käytetään nimeä valencia. Aluejako Valencian itsehallintoalue koostuu kolmesta maakunnasta: Alicante (Alacant), pääkaupunki Alicante (Alacant) Castellón (Castelló), pääkaupunki Castellón de la Plana (Castelló de la Plana) Valencia (València), pääkaupunki Valencia (València) Maakunnat jakaantuvat kaikkiaan 542 kuntaan, joista 141 sijaitsee Alicantessa, 135 Castellónissa ja 266 Valenciassa. Suurimmat kaupungit Politiikka Valencian parlamentin puolueita ovat kansanpuolue (30 paikkaa), sosialistit (23), Compromís (19), Ciutadans (9), Podem (12) ja yhteinen ryhmä (6). Sosialistipuolueen Ximo Puig toimi itsehallintoalueen johtajana 2015–2023. Heinäkuusta 2023 lähtien johtajana on toiminut kansanpuolue PP:n Carlos Mazón. Mazónin hallinnon toimiin syksyn 2024 tuhoisien tulvien aikana kohdistui ankaraa kritiikkiä, ja pitkään jatkuneen julkisen paineen seurauksena Mazón irtisanoutui tehtävästään marraskuussa 2025. Hänen tilalleen valittiin marraskuun 2025 lopulla kansanpuolue PP:n Juanfran Pérez Llorca. Lähteet Aiheesta muualla Kuvia tai muita tiedostoja aiheesta Valencia (itsehallintoalue) Wikimedia Commonsissa